stanford-oval/wikipedia huggingface dataset:
The King’s Affection

| The King’s Affection> 연모 |
| --- | --- |

Tyyli:  draama
Kestoaika:  70 min
Pääosissa:   Park Eun-bin  Rowoon  Nam Yoon-su  Choi Byung-chan  Bae Yoon-kyung 
Alkuperämaa:   Korean tasavalta
Alkuperäiskieli:  korea
Verkko:    KBS2   Netflix 
Esitetty:  11. lokakuuta 2021 – 14. joulukuuta 2021
Jaksoja:  20
Tuotanto
Tuotantoyhtiö(t):   Story Hunter Production  Monster Union 
Aiheesta muualla
Virallinen sivusto
IMDb
The King’s Affection (hangul: 연모; uudistettu latinisaatio: Yeonmo) on televisioyhtiö KBS2:n esittämä eteläkorealainen draamasarja. Sen päärooleissa ovat Park Eun-bin, Rowoon, Nam Yoon-su, Choi Byung-chan ja Bae Yoon-kyung.
Suomessa sarja alkoi samanaikaisesti Netflixissä.
Näyttelijät

| 0 | 1 | 2 |
| --- | --- | --- |
|  Park Eun-bin  | … |  kruununprinssi Lee Hwi   |
|  Rowoon  | … |  Jung Ji-woon   |
|  Nam Yoon-su  | … |  Lee Hyun   |
|  Choi Byung-chan  | … |  Kim Ga-on   |
|  Bae Yoon-kyung  | … |  Shin So-eul   |
Aiheesta muualla

Viralliset kotisivut
Tanssiteatteri

Tanssiteatteri on tanssia, teatteria ja musiikkia yhdistelevä esittävän taiteen muoto. Tanssiteattereiksi kutsutaan myös tanssiteatteria esittäviä taiteilijaryhmiä tai instituutioita. Erityisesti Suomessa tanssiteatterinimikettä käytetään yleensä tanssiryhmistä riippumatta niiden ohjelmiston teatterillisuudesta.
Tanssiteatteriteosten rakenteen ja tanssin liikkeiden etenemisen suunnittelee koreografi. Teos voi olla myös vain yhden tanssijan esittämä soolo – monologi. Nimitystä tanssiteatteri on tapana käyttää erityisesti nykytanssigenreen kuuluvista teoksista, vaikka monissa baleteissakin on teatterimaisia piirteitä. Eurooppalaisen tanssiteatterin idea esitettiin ja ensimmäiset kokeilut tehtiin uuden tanssin liikkeen piirissä 1900-luvun alussa Saksassa. Esityksiin sisältyy usein ennalta suunniteltujen kuvioiden ohella improvisaatiota, joka onkin yksi tärkeimpiä koreografisia tekniikoita. Tanssi ei ole teosten ainoa ilmaisukeino, vaan niihin voi sisältyä myös puhetta, laulua ja pantomiimia. Fyysinen ilmaisukieli voi käyttää kaikkia tanssin ja liikehdinnän muotoja, akrobatia mukaan lukien. Myös kaikki teatteritekniset ilmaisukeinot ovat työkalujen joukossa. Teosten musiikki on usein varta vasten esityksiin sävellettyä, mutta toisinaan käytetään myös aiemmin julkaistuja sävellyksiä ja niistä tehtyjä sovituksia ja koosteita.
Aasialaisten kulttuurien piirissä on oma pitkä liikeilmaisuun perustuvien teatterin muotojen perinne. Tanssiteatteri luo uusia näkökulmia esitettävälle näytelmälle tanssimisen avulla.
Tanssiteatterin monet kasvot

Tanssiteatteria ei voida määritellä kovin paljon tarkemmin kuin yleisellä luonnehdinnalla, että se sisältää sekä tanssin että teatterin elementtejä. Saksalaisen koreografin Pina Bauschin näkemyksiä tanssiteatterin montaasinomaisesta sisällöstä ja vapaaseen assosiaatioon perustuvista merkityksistä pidetään kuitenkin usein eurooppalaisen tanssiteatterin lähtökohtina. Painotuksiltaan tanssiteatteri voidaan jakaa muun muassa seuraavaan kolmeen perustyyppiin: Rudolf Labanin edustama liikkeen asemaa korostava tanssiteatteri, suomalaisen Raatikon edustama tarinankerrontaa painottavaa tanssiteatteri, sekä Bauschin kokonaistaideteosta hakeva poikkitaiteellinen tanssiteatteri.
Viime vuosikymmeninä tanssiteatteri on kehittynyt jatkuvasti monipuolistuen, sillä mukaan on otettu uudenlaisia tyylilajeja ja erityistaitoja vaativia kohtauksia ja toimintaa. Joidenkin ryhmien esityksissä on mukana runsaasti akrobatiaa ja muita sirkustaiteen elementtejä. Esityksiä tehdään yhä enemmän muillekin kuin kapealle, tanssitaiteeseen vihkiytyneelle yleisölle. Teosten kohderyhmänä on nykyisin usein myös lapsiyleisö. Aikuisille ja lapsille kohdennettua tanssiteatteria ei kuitenkaan yleensä jaeta erillisiksi luokiksi, sillä teosten luonteeseen vaikuttaa enemmän koreografin persoonallinen tyyli kuin niiden kohdeyleisö.
Muualla maailmassa tanssiteatterilla on ollut perinteisesti merkittävä rooli erityisesti Kaakkois-Aasiassa ja Intiassa. Aasialaisen tanssiteatterin suomalainen asiantuntija Jukka O. Miettinen on tehnyt merkittävän panoksen itämaisen tanssiteatterin harrastuksen ja tuntemuksen lisäämiseksi Suomessa.
Suomalaisia tanssiteattereita

Suomalaisessa tanssitaiteessa teatterillisen suuntauksen vaikutus on ollut voimakas. Ehkä tämän vuoksi on tanssiryhmien nimeksi usein valittu termi tanssiteatteri. Se ei välttämättä kuitenkaan kerro ryhmän sitoutumisesta erityisesti tanssiteatteriperinteeseen, vaan sitä käytetään myös tanssiryhmä-termin (vrt. englannin dance company) synonyyminä. Myös lainsäädännössä tanssiryhmät rinnastuvat teattereihin ja saavat rahoitusta teatterilainsäädännön mukaan.
Aurinkobaletti, Turku
Tanssiteatteri Dis Tanz, Vantaa
Tanssiteatteri ERI, Turku
Tanssiteatteri Hurjaruuth, Helsinki
Tanssiteatteri Hämy, Oulu
TanssitEATteri Jumbo, Oulun tanssin reuna, Oulu
Tanssiteatteri Kramppi, Jyväskylä
Tanssiteatteri Minimi, Kuopio
Tanssiteatteri MD (Mobita/Dansco), Tampere
Tanssiteatteri Raatikko, Vantaa
Tanssiteatteri Rollo, Helsinki
Tanssiteatteri Routa, Kajaani
Tanssiteatteri Vilya, Helsinki
Tanssiteatteri Wimma, Seinäjoki
Tommi Kitti & Co, Helsinki
Tsuumi, Helsinki
Tanssiteatteri Glims & Gloms, Espoo
Tanssiteatteri Rimpparemmi, Rovaniemi
Tanssiteatteri Tilleri Talleri, Haapavesi
Taivas on täynnä

| Taivas on täynnä Pate Mustajärvi |
| --- | --- | --- |

Studioalbumin tiedot
 Julkaistu: 27. maaliskuuta 2015
 Formaatti: CD, LP
 Tyylilaji: pop rock
 Kesto: 54.27
 Levy-yhtiö: Ratas Music Group
Listasijoitukset
  Suomen virallinen lista: 4.
Pate Mustajärven muut julkaisut
| Patentoitu 2013 | Taivas on täynnä 2015 | 2018 2018 |
Taivas on täynnä on Pate Mustajärven 10. studioalbumi. Se julkaistiin maaliskuussa 2015.
Albumi debytoi Suomen virallisen listan neljännellä sijalla.
Kappaleet

Ei luotu kestämään – 3.30 (säv. ja san. Christian, Marko Meronen, sov. Mikko Kangasjärvi, Klaus Wirzenius, Kalle Alatalo, Lacu Lahtinen)
Älä anna mun odottaa – 3.33 (säv. ja san. Jukka Poijärvi, sov. Kangasjärvi, Wirzenius, Alatalo, Lahtinen, Jani Viitanen)
Vatanen – 3.59 (säv. Antti Kleemola, Ilkka Kleemola, san. Eija Hinkkala, sov. Kangasjärvi, Wirzenius, Lahtinen, Jari Latomaa, Mika Lamminsivu, Viitanen)
Rakkauden tunari – 4.24 (säv. Latomaa, san. Hinkkala, sov. Latomaa, Kangasjärvi)
Taivas on täynnä – 3.34 (säv. ja san. Juha Tapio, sov. Kangasjärvi, Matti Kallio, Viitanen)
Elämän sävelmä – 3.35 (säv. Markku Petander, san. Sana Mustonen, sov. Petander, Kangasjärvi)
Kotijoki – 4.01 (säv. Petri Munck, san. Nina Granrot, sov. Kangasjärvi, Anssi Tikanmäki, Wirzenius, Lahtinen)
Kauas kuljen – 3.48 (säv. ja san. Lohisaurus, sov. Kangasjärvi, Wirzenius, Alatalo, Lahtinen, Lohisaurus)
Kyynelsilmin kuutamolla – 4.43 (säv. Marko Lapiolahti, san. Juho Rintarunsala, sov. Kangasjärvi, Tikanmäki, Lapiolahti)
Äijä – 5.20 (säv. ja san. Esa Eloranta, sov. Kangasjärvi)
Pikkusormen ympärillä – 4.04 (säv. Latomaa, san. Mirjam Paaso, sov. Latomaa, Kangasjärvi)
Parempaa elämää – 5.21 (säv. ja san. Jay Havanna, Eloranta, sov. Kangasjärvi, Wirzenius, Alatalo, Lahtinen)
Suuri huijaus – 4.35 (säv. ja san. Poijärvi, sov. Kangasjärvi)
Arviot

Keskisuomalainen:
Soundi:
Teemu Kautonen

| Teemu Kautonen> Henkilötiedot |
| --- | --- |
Ammatti:  muusikko
Muusikko
Taiteilijanimi:  Hexenmeister
Tyylilajit:  black metal
Soittimet:  basso, kitara, laulu
Yhtyeet:  Wizzard (1995–) Nattvindens Gråt (1994–1995) Darkwoods My Betrothed (1994–1996)
  [ Muokkaa Wikidatassa ] [ ohje ]  
Teemu Uolevi Kautonen on suomalainen metallimuusikko. Kautonen on toiminut kiteeläisen black metal -yhtyeen Darkwoods My Betrothedin basistina ja sanoittajana.
Vuonna 1994 Kautonen aloitti sooloprojektin, josta muotoutui myöhemmin yhtye Nattvindens Gråt. Hän nauhoitti promokappaleen "En avlägsen stjärnä", minkä myötä yhtye teki levytyssopimuksen Solistitium Recordsin kanssa.
Diskografia

Chronicles of Hethenesse Book 1: The Shadow Descends (1999,  Skaldic Art Productions)
I am the King (1996,  demo)
Children of Bodom (1997,  split-single, Spinefarm Records)
Devilmusick (1998,  Spinefarm Records)
Wizzard (1999,  Nazgul's Eyrie Productions)
Songs of Sins and Decadence (2000,  Gutter Records)
Tormentor (2000,  EP, Gutter Records)
Black Heavy Metal (2001,  Gutter Records)
Metal Forever Vol. 1 (2003,  split, MDD)
Där Svanar Flyger (1995,  demo, Solistitium Records)
Dark Aureoles Gathering (1994,  demo)
Heirs of the Northstar (1995,  Hammerheart)
Autumn Roars Thunder (1996,  Solistitium Records)
Aiheesta muualla

Teemu Kautonen metal-archives.com -sivustolla
Teemu Kautonen discogs.com -sivustolla
Teemu Kattilakoski

| Teemu Kattilakoski> Henkilötiedot |
| --- | --- |
Syntynyt: 16. joulukuuta 1977 (ikä 46) Kannus
Kansalaisuus:   Suomi
Uran tiedot
Seura:  Alavieskan Viri
Laji:  maastohiihto
Maailmancup
Kaudet:  1998–2011
Aiheesta muualla
www.kattilakoski.net
| Mitalit> Maa:   Suomi.Miesten maastohiihto.MM-kilpailut  | Mitalit> Maa:   Suomi.Miesten maastohiihto.MM-kilpailut  | Mitalit> Maa:   Suomi.Miesten maastohiihto.MM-kilpailut  | Maa:   Suomi> Miesten maastohiihto. |
| --- | --- | --- | --- |
|  Pronssia | Liberec 2009 | 4×10 km viesti (p+v) |  |
Teemu Kattilakoski (s. 16. joulukuuta 1977 Kannus) on suomalainen uransa lopettanut maastohiihtäjä. Hän edusti urallaan Alavieskan Viriä.
Kattilakoski on erikoistunut vapaaseen hiihtotyyliin. Hänen parhaat sijoituksensa arvokisoissa on Val di Fiemmen MM-kisojen 2003 ja Liberecin MM-kisojen 2009 50 kilometrin vapaan kahdeksas sija. Hän on sijoittunut Hiihdon maailmancupin kilpailussa parhaimmillaan kahdeksanneksi 15 km (v) Kuusamossa marraskuussa 2005. Kattilakoski hiihti kolmannen osuuden Suomen pronssia voittaneessa viestijoukkueessa Liberecin MM-hiihdoissa 2009.
Teemu Kattilakoski on naimisissa ja hänellä on kolme lasta. Kattilakosket asuvat Jäälissä.
Kattilakoski lopetti kansainvälisen huippu-uransa kauden 2010–2011 jälkeen, mutta kilpaili tuonkin jälkeen muun muassa Marathon Cupin osakilpailuissa.
Saavutukset

Olympialaiset
Salt Lake City 2002 30 km yhteislähtö (v) 35:s
Vancouver 2010 15 km (v) 27:s
Vancouver 2010 4×10 viesti 5:s
Maailmanmestaruuskilpailut
Oberstdorf 2005 15 km (v) 9:s
Val di Fiemme 2003 50 km (v) 8:s
Liberec 2009 4×10 km viesti (p+v) pronssia, 50 km (v) 8:s
Oslo 2011 50 km (v) 35:s
Aiheesta muualla

Teemu Kattilakoski Kansainvälinen hiihtoliitto (FIS). (englanniksi)
The Easybeats

| The Easybeats |
| --- | --- |
 The Easybeats vuonna 1967
Tiedot
Toiminnassa:  1964–1969, 1986
Tyylilaji:  rock, pop rock
Kotipaikka:  Sydney, Australia
Laulukieli:  englannin kieli
Jäsenet:  Stevie Wright, laulu   Harry Vanda, kitara   George Young, rytmikitara   Dick Diamonde, bassokitara   Gordon ''Snowy'' Fleet, rummut  
Entiset jäsenet:  Tony Cahill, lyömäsoittimet  
Levy-yhtiö:  Parlophone  
Infobox OKNimi-testi OK: 
The Easybeats oli vuonna 1964 perustettu australialainen rockyhtye. The Easybeats hajosi vuonna 1969 huumeiden ja Vanda-Young-tiiminselvennä takia. Kaikki viisi perustajajäsentä olivat perheistä, jotka olivat muuttaneet Australiaan Euroopasta: laulaja Stevie Wright (1947–2015) ja rumpali Gordon ”Snowy” Fleet olivat Englannista, komppikitaristi George Young oli kotoisin Skotlannista, kitaristi Harry Vanda ja basisti Dick Diamonde olivat Alankomaista.
Yhtyeen tunnetuin hitti oli ”Friday on My Mind” (1966), jonka Hector levytti suomeksi nimellä ”Perjantai on mielessäin” (1974). Muita hittejä olivat ”For My Woman”, ”Good Times” ja ”She’s So Fine”.
Historia

Yhtye perustettiin Villawoodin siirtolaishostellissa (Nykyään Villawoodin vankila), jossa yhtyeen jäsenten perheet viettivät ensimmäiset vuodet Australiassa 1960-luvun alusta puoliväliin.
Diskografia > Studioalbumit

Easy (1965)
It’s 2 Easy (1966)
Volume 3 (1966)
Good Friday / Friday on My Mind (1967)
Vigil / Falling Off the Edge of the World (1968)
Friends (1969)
Aiheesta muualla

Kuvia tai muita tiedostoja aiheesta The Easybeats Wikimedia Commonsissa
Kiki (lehti)

Kiki oli Yrjö Halmeen johtaman Kustannusosakeyhtiö Ilmarisen julkaisema, vuosina 1929–1937 ilmestynyt lukemistolehti, joka loi pohjaa suomalaiselle miestenlehtiperinteelle. Se sisälsi aikakauteen nähden poikkeuksellisen eroottisia kuvia naisista ja yleistä etikettivalistusta. Lehdessä julkaistiin muun muassa useita Marton Taigan komisario Kairala -tarinoita.
Tales of Graces

| Tales of Graces |
| --- | --- |

Kehittäjä:  Namco Tales Studio
Julkaisija:  Namco
Tuottaja:  Hideo Baba
Säveltäjä:  Motoi Sakuraba
Pelisarja:  Tales of
Julkaistu:  WiiJP 10. joulukuuta 2009 PlayStation 3JP 2. joulukuuta 2010NA 13. maaliskuuta 2012EU 31. elokuuta 2012AUS 31. elokuuta 2012
Lajityyppi:  tietokoneroolipeli
Pelimuoto:  yksinpeli, moninpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 12 
Alusta:  PlayStation 3
Lisää peliartikkeleitaVideopelien teemasivulla
Infobox OK : 
Tales of Graces (jap.  テイルズ オブ グレイセス, Teiruzu Obu Gureisesu) on Namcon kehittämä ja julkaisema roolipeli. Peli julkaistiin Japanissa Wiille vuonna 2009 ja vuonna 2010 PlayStation 3:lle nimellä Tales of Graces f. Peli julkaistiin Yhdysvalloissa, Euroopassa ja Australiassa vuonna 2012.
Peli kuuluu Tales of -sarjaan.
Tarina

Peli sijoittuu maailmaan nimeltä Ephinea ja kertoo pojasta nimeltä Asbel Lhant. Hän ystävystyy nuoruudessaan erään muistinsa menettäneen tytön nimeltä Sophie ja todistaa pian tämän kuoleman. Seitsemän vuotta myöhemmin ilmenee, että Sophie onkin elossa, mutta aivan yhtä nuorena ja muistia vailla.
Ääniraita

Pelin tunnuskappaleen "I Want to Protect You ~White Wishes~ (Tales of Graces Version)" laulaa BoA (Boa Kwon).
Vastaanotto

Pelin PlayStation 3 -versio on saanut GameSpotin arvostelussa arvosanaksi 7/10.
Äänirooleissa > Alkuperäiset

| 0 | 1 | 2 |
| --- | --- | --- |
|  Takahiro Sakurai  | … |  Asbel Lhant   |
|  Kana Hanazawa  | … |  Sophie   |
|  Takahiro Mizushima  | … |  Hubert Oswell   |
|  Shiho Kawaragi  | … |  Cheria Barnes   |
|  Daisuke Namikawa  | … |  Richard   |
|  Hiroki Touchi  | … |  Malik Caesar   |
|  Kana Ueda  | … |  Pascal   |
|  Yuki Kaida  | … |  nuori Asbel Lhant   |
|  Mikako Takahashi  | … |  nuori Hubert Oswell   |
|  Yūko Sanpei  | … |  nuori Richard   |
|  Hiro Yuki  | … |  Raymond Oswell   |
|  Unshō Ishizuka  | … |  presidentti Paradine   |
|  Shigeru Nakahara  | … |  Lambda   |
|  Yoshino Nanjō  | … |  Pikku kuningattaret   |
|  Mika Doi  | … |  Fodran kuningatar   |
Äänirooleissa > Englanninkieliset

| 0 | 1 | 2 |
| --- | --- | --- |
|  Bryce Papenbrook  | … |  Asbel Lhant   |
|  Cassandra Lee Morris  | … |  Sophie   |
|  Steve Staley  | … |  Hubert Oswell   |
|  Laura Bailey  | … |  Cheria Barnes   |
|  David Vincent  | … |  Richard   |
|  Jamieson Price  | … |  Malik Caesar   |
|  Kate Higgins  | … |  Pascal, nuori Asbel Lhant   |
|  Wendee Lee  | … |  nuori Richard   |
|  Kaiji Tang  | … |  Raymond Oswell   |
|  D. C. Douglas  | … |  presidentti Paradine   |
|  Keith Silverstein  | … |  Lambda   |
|  Lauren Landa  | … |  Pikku kuningattaret   |
|  Jessica Straus  | … |  Fodran kuningatar   |
Aiheesta muualla

Tales of Graces MobyGamesissa (englanniksi)
Tales of Graces f MobyGamesissa (englanniksi)
Kiannanniemen koelouhos

Kiannanniemen koelouhos (Kuikankulta) on Suomussalmen Kiannanniemellä Kuikkapuron kultaesiintymän alueella sijaitseva koelouhos.
Outokumpu Oy Malminetsintä suoritti Kiannanniemen alueella 1960-1980-luvuilla etupäässä nikkelin etsintää. Kuikkapuron kultaesiintymä löytyi 1990-luvulla Geologian tutkimuskeskuksen tutkimuksissa. Kesällä 2001 Outokumpu Mining Oy teki alueella kaksi tutkimuskaivantoa ja kairasi kolme syväkairausreikää. Alueen valtaukset siirtyivät 2004 Polar Mining Oy:lle mutta koska alueen kultapaitoisuudet osoittautuivat pieniksi yhtiö luopui valtauksesta.
Vuonna 2009 perustettu englantilainen Mineral Exploration Network perusti yhdessä englantilaisen Lions Gold-yhtiön kanssa vuonna 2016 Kalevala Gold-nimisen yhtiön hyödyntämään Kuikkapuron esiintymää. Kalevala Gold suunnitteli rikastavansa Suomussalmen malmin siirrettävällä neljästä merikontista koostuvalla rikastuslinjalla. Yhtiö aikoi tutkia myös muita 10 kilometrin säteellä löytyviä kolmea kultaesiintymää ja arvioi että alueen kaivostoiminta voisi jatkua 15 vuotta. Louhinta olisi tapahtunut maan alla ja selvärajaisen kultajuonteen vuoksi sivukiveä syntyisi vähän.
Vuonna 2017 Kalevala Gold louhi alueelle 100 metriä pitkän tutkimusojan sekä poisti pintamaata puolen hehtaarin alueelta. Alueelta kujetettiin 204 tonnia malmia rikastamiskokeita varten Paltamoon Juuan Dolomiittikalkki Oy:n kaivokselle. Yhtiö ei ollut kuitenkaan tehnyt ympäristölupahakemusta toimilleen eikä ilmoittanut maastotöistä Ely-keskukselle. Vuonna 2020 Paltamossa oli edelleen 2020 kolme merikontillista Suomussalmen rikastamiskokeista tullutta jätettä. Koerikastettu malmi sisälsi noin 300 grammaa kultaa, josta yhtiö suunnitteli tekevänsä kultakolikoita liikelahjoiksi sijoittajille.  Kuikkapuron alueella on tutkimusten jäljiltä maastossa peittämätöntä rikkipitoista malmia, joka voi happamoittaa vesiä.
Vuonna 2008 australialaisen kaivosyhtiön Vulcan Resources Ltd:n suomalainen tytäryhtiö Kuhmo Metals Oy tutki Kiannanniemen aluella Hietaharjun ja Peura-ahon nikkeli-kupari-platinametalli-esiintymien sekä Saarikylän alueen Vaaran nikkeliesiintymän hyödyntämismahdollisuuksia. Noin 6 vuoden mittainen kaivostoiminta tuottaisi näistä esiintymistä nikkeli-kupari-platinamalmia sekä nikkelimalmia yhteensä noin 2,4 miljoonaa tonnia. Kiannanniemen metallivaroja tutki myös ruotsalainen Boliden, jolta kaivosyhtiö Sotkamo Silver osti vuonna 2020 kaivos- ja malminetsintäoikeuksia. Sotkamo Silver ilmoitti löytäneensä koekairauksissa Hietaharjusta ja Peura-aholta merkittäviä pitoisuuksia nikkeliä, kuparia, platinaa ja palladiumia. Sotkamo Silver teki myös pienessä mittakaavassa koerikastuksia alueen esiintymistä.
The King of Kong

| The King of Kong> The King of Kong: A Fistful of Quarters |
| --- | --- |

Ohjaaja:  Seth Gordon
Tuottaja:  Ed Cunningham
Kuvaaja:  Seth Gordon
Leikkaaja:   Seth Gordon  Luis Lopez 
Pääosat:   Steve Wiebe  Billy Mitchell 
Valmistustiedot
Valmistusmaa:  Yhdysvallat
Tuotantoyhtiö:   Largelab  Launch Pad  Picturehouse 
Levittäjä:  Picturehouse Netflix Fandango at Home (käännä suomeksi)
Ensi-ilta:  2007
Kesto:  90 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The King of Kong (The King of Kong: A Fistful of Quarters) on yhdysvaltalainen dokumenttielokuva vuodelta 2007. Se kertoo kolikkopeli Donkey Kongin maailmanennätyksen tavoittelusta. Elokuvan on ohjannut Seth Gordon.
Myöhemmin kastikemyyjänä ja ravintolanomistajana menestyneestä Billy Mitchellistä tuli 1980-luvun alussa Donkey Kongin maailmanennätyksen siivittämänä maineikas videopelaaja. Lopulta vuonna 2003 Steve Wiebe monien yllätykseksi rikkoi Mitchellin ennätyksen omassa autotallissaan ja ylitti samalla miljoonan pisteen rajan. Kaikki eivät kuitenkaan hyväksyneet tulosta rehellisin keinoin saavutetuksi, ja aiheesta kehiteltiin salaliittoteoria.
Dokumentissa Billy Mitchellistä annetaan kuva menestyvänä ja työteliäänä liikemiehenä mutta myös henkilönä, jolla on hyvin kielteisiä piirteitä. Hänen muun muassa kerrotaan lähettäneen käskyläisiä tutkimaan Steve Wieben pelikonetta. Lisäksi hänen esitetään välttelevän Wieben kohtaamista yleisön edessä käytävässä pelissä.
Eräässä The King of Kongin kohtauksessa Mitchell kävelee häntä tervehtineen Wieben ohi tätä mitenkään noteeraamatta ja sanoo sen jälkeen vaimolleen: ”On tiettyjä henkilöitä, joiden kanssa en halua viettää turhan paljon aikaa”. The A.V. Clubille helmikuussa 2008 antamassaan haastattelussa Mitchell väitti osan kyseisessä tilanteessa käydystä keskustelusta leikatun pois ja kertoi, että todellisuudessa hän ei vain halunnut häiritä Wieben pelaamista. Toisaalta tuottaja Ed Cunninghamin mukaan tilanne näytettiin täsmälleen sellaisena kuin se tapahtuikin. Cunningham mainitsi myös dokumentista syntyneen kirjoittelun opettaneen hänelle paljon siitä, kuinka merkittävästi ihmisten näkemys totuudesta muokkautuu oman mielipiteen mukaiseksi, mikäli aiheeseen liittyy vahvasti heidän oma etunsa. Samassa haastattelussa ohjaaja Seth Gordon viittasi Cunninghamin totuuden luonnetta sivunneen kommentin jälkeen elokuvaan Rashomon – paholaisen portti.
Dokumentin valmistumisen jälkeen Billy Mitchell, Steve Wiebe ja plastiikkakirurgi Hank Chien ovat kukin vuorollaan parantaneet Donkey Kongin ME-tulosta. Elokuussa 2012 uudeksi maailmanennätykseksi vahvistettiin Hank Chienin 25. heinäkuuta 2012 tekemä 1 127 700 pistettä, jota edeltävä ennätys oli hänen saman vuoden toukokuussa keräämänsä 1 110 100 pistettä. Chienin Donkey Kong -innostus sai alkunsa juuri The King of Kong -dokumentin näkemisestä.
Kiista tuloksista

Mitchellin 1 062 800 pisteen tulos ja sen tallentamiseen käytetty menetelmä on herättänyt epäilyksiä. Huhtikuussa 2018 Twin Galaxies -verkkosivusto ilmoitti poistavansa kaikki Mitchellin tulokset ja ovat ilmoittaneet päätöksestään Guinness World Recordsille ja ensimmäinen miljoonan pisteen tuloksen saavuttanut on Steve Wiebe.
Mitchell haastoi Twin Galaxies -sivuston oikeuteen asiasta. Helmikuussa 2023 kerrottiin, että Mitchellin käyttämässä laitteessa oli kilpailun sääntöjen vastaisena pidetty ohjain.
Tammikuussa 2024 Mitchell sai tuloksensa takaisin Twin Galaxies -sivustolle ja asiantuntijalausunnon mukaan visuaaliset virheet voivat johtua vanhenevasta laitteistosta. Vuodesta 2021 lähtien ennätystä on pitänyt Robbie Lakeman 1 272 800 pisteellä.
Aiheesta muualla

The King of Kong Internet Movie Databasessa (englanniksi)
The King of Kong Elonet.
Tanssiteatteri Minimi

Tanssiteatteri Minimi on kuopiolainen vuonna 1991 perustettu kiertävä ammattiteatteri, joka liikkuu niin teatterin kuin tanssinkin alueella. Teatterin tunnetuimpia esityksiä ovat katuteatteriesitys Aitoa ilonpitoa ja tanssiesitys Absolut Finland, joka pureutuu Suomen eksoottisuuksiin. Teatterilla on kuusihenkinen vakituinen henkilökunta, ja sen tukikohta on Kuopiossa Sotkun talossa. Minimi harjoittaa myös tanssin ja luovan ilmaisun opetustoimintaa kouluille ja yrityksille.
Historia

Tanssiteatteri Minimi muodostettiin 1980-luvun lopulla, perustajina Tommi Huovinen, Paula Tuovinen, Monna Korhonen ja Jari Fyhr.
Huovisen yhteistyö entisen Minimin tuotantojohtajan Anja Lappi-Hautamäen sekä Johanna Keinäsen ja Liisa Ruuskasen kanssa alkoi vuonna 1990. Seuraavana vuonna he perustivat vakinaisesti toimivan ryhmän (nykymuotoisen Minimin synty), johon kuului myös valosuunnittelija Juha Westman.
Minimi toimi vuoteen 1997 asti Joroisissa, josta se siirtyi Kuopioon.
Vuodesta 2009 Minimin teatterinjohtajana on toiminut tanssitaiteilija Antti Lahti. Lahti aloitti Minimissä tanssijana 2003, ja Lahti on toiminut Minimin taiteellisena johtajana vuodesta 2006 lähtien.
Tuotanto

Joka tuotantoon kiinnitetään työryhmä. Teatterille on ominaista huumorin käyttö.
Eräs erikoisimmista Minimin produktioista oli keväällä 2007 Jätekukon kanssa yhteistyössä tehty reggaefantasia Lastenesitys Jätekukko, joka keskittyi tematiikaltaan kierrätykseen ja välittämiseen ja oli luonteeltaan vahvasti valistuksellinen. Se esitettiin Jätekukon sponsoroimana kymmenelle kuopiolaiselle ja kymmenelle muualla Jätekukon toimialueella sijaitsevalle koululle. Lastenesitys Jätekukon esityksiä on sittemmin jatkettu vuonna 2009.
Elinkaarensa aikana Minimi on joutunut keksimään monenlaisia uusia rahoituslähteitä, mistä edellinen tuotanto on myös osoitus.
Palkinnot ja tunnustukset

Kuopion paras teatteri, City-lehti, 2007
Vuoden teatteri, Suomen teatterit ry, 2007
Aiheesta muualla

Teatterin kotisivu.